– Կառավարության կառուցվածքի եւ գործունեության մասին օրենքի նախագիծը, կառավարության հավանությանն արժանանալուց հետո, լրագրողների և լրագրողների իրավունքների պաշտպանների շրջանում դժգոհություն առաջացրեց: Հիմնականում քննարկվում է նախագծի 10-րդ հոդվածը, որի համաձայն հետագայում կառավարության նիստերը դռնփակ են դառնալու: Դուք առաջին արձագանքողներից էիք, որ դրական գնահատեցիք այս փոփոխությունը, ավելին՝ ֆեյսբուքյան ձեր էջում գրեցիք, որ վաղուց էիք բարձրաձայնում սրա անհրաժեշտության մասին: Խնդրում եմ բացել փակագծերը: